Rigtig god beliggenhed i hjertet af det gamle Lower East Side tæt på China Town, Little Italy og hyggelige East Village. Gode indkøbsmuligheder for dagligvarer og dejlige restauranter tæt på. Fine forbindelser med off. trafik.
Værten var hurtig og imødekommende i kommunikation.
MEN indcheckning var katastrofal. Tilsyneladende var vor ankomst helt glemt af værten, således at aftalt nøgleudlevering, rengøring og forsyning med allergivenligt sengetøj ikke var på plads. Det tog godt et par timer fra vi stod ved døren, til vi kunne rykke ind.
Der var et tydeligt behov for en grundig rengøring incl. afvaskning af overflader. Et ophold i vintermånederne må være problematisk, da vinduerne er meget utætte og et par små varmeovne næppe kan løse problemet.
Vore beklagelser over indcheckning og rengøring resulterede i et uopfordret tilbud om en delvis tilbagebetaling, som blev effektueret omgående og en flaske vin. Dette plaster dækkede næsten, men ikke helt såret.